wickkiey/tamil-wikipedia-chunked huggingface dataset:
# ஏ. எல். அப்துல் மஜீத்

## வாழ்க்கைச் சுருக்கம்

அப்துல் மஜீத் திருகோணமலை மாவட்டம், மூதூரில் முகமது சுல்தான் அப்துல் லத்தீப் விதானையாருக்கு மகனாகப் பிறந்தவர் மஜீத். தனது ஆரம்பக் கல்வியை பெரிய கிண்ணியா ஆண்கள் வித்தியாலயத்தில் பெற்றார். பின்னர் மட்டக்களப்பு சிவானந்தா வித்தியாலயத்திலும் திருகோணமலை இந்துக் கல்லூரியிலும் கற்றார். உயர்ப்படிப்புக்காக இந்தியா சென்று திருச்சி ஜமால் கல்லூரி, பூனா வாதியா கல்லூரி, சென்னை மாநிலக் கல்லூரிகளில் பட்டப்படிப்பை முடித்துக் கொண்டு திருகோணமலை மாவட்டத்தின் முதலாவது முஸ்லிம் பட்டதாரியாக நாடு திரும்பினார். கிண்ணியா மத்திய கல்லூரியில் குறுகிய காலம் பதில் அதிபராகப் பணியாற்றினார்.
# ஏ. எல். அப்துல் மஜீத்

## அரசியலில்

மார்ச் 1960 இல் இடம்பெற்ற நாடாளுமன்றத் தேர்தலில் மூதூர் இரட்டை அங்கத்தவர் தொகுதியில் தையல் இயந்திரச் சின்னத்தில் சுயேட்சை வேட்பாளராகப் போட்டியிட்டுத் தோல்வி கண்டார். அதே ஆண்டு சூலை மாதம் நடந்த பொதுத் தேர்தலில் சிறீலங்கா சுதந்திரக் கட்சியில் இணைந்து போட்டியிட்டு நாடாளுமன்றம் சென்றார். அன்றில் இருந்து 1977 வரை மூதூர் தொகுதி நாடாளுமன்ற உறுப்பினராக இருந்தார். இக்காலத்தில் அவர் தகவல் மற்றும் ஒலிபரப்புத்துறைப் பிரதி அமைச்சராகவும் பணியாற்றியிருந்தார்
# அப்துல் மஜீத்

**அப்துல் மஜீத்** என்ற பெயரில் உள்ள கட்டுரைகள்:  
- எஸ். எம். அப்துல் மஜீத், தமிழக அரசியல்வாதி
- எம். ஐ. எம். அப்துல் மஜீத், இலங்கை அரசியல்வாதி
- எம். ஏ. அப்துல் மஜீத், இலங்கை அரசியல்வாதி
- ஏ. எல். அப்துல் மஜீத், இலங்கை அரசியல்வாதி
- நஜீப் அப்துல் மஜீத், இலங்கை அரசியல்வாதி
- முபாரக் அப்துல் மஜீத், இலங்கை எழுத்தாளர்
- அப்துல் மஜீத் முபாறக், இலங்கை எழுத்தாளர்
# பொம்மலாட்டம் (2008 திரைப்படம்)

**பொம்மலாட்டம்** 2008 ஆம் ஆண்டு பாரதிராஜா இயக்கத்தில் வெளிவந்த தமிழ்த் திரைப்படமாகும்.
# பொம்மலாட்டம் (2008 திரைப்படம்)

## நடிகர்கள்

- அர்ஜுன்
- நானா படேகர்
- காஜல் அகர்வால்
- ருக்மிணி விஜயகுமார்
- விவேக்
- மணிவண்ணன்
- ரஞ்சிதா
# பொம்மலாட்டம் (2008 திரைப்படம்)

## விமர்சனம்

ஆனந்த விகடன் வார இதழில் வந்த விமர்சனத்தில் "'சிகப்பு ரோஜாக்கள்', 'டிக் டிக் டிக்' வரிசையில் பாரதிராஜாவின் திக் திக் த்ரில்லர் ஆட்டம்!... கொஞ்சம் குழப்பி அடிக்கும் திரைக்கதையும் சுழற்றி அடிக்கும் லாஜிக் இல்லா கதையும்தான் மைனஸ். இல்லாவிட்டால், பொம்மலாட்டத்தில் நாமும் சேர்ந்து ஆடியிருக்கலாம்!" என்று எழுதி மதிப்பெண்களை வழங்கினர்.
# வார்ப்புரு:Infobox legislation

| image =
| caption = }  
| data1 = }
| label2 = சான்று
| data2 = }
| label3 = நிலப்பரப்பு எல்லை
| data3 = }
| label4 = இயற்றியது
| data4 = }
| label5 = இயற்றப்பட்ட தேதி
| data5 = }
| label6 = இயற்றியது
| data6 = }
| label7 = இயற்றப்பட்ட தேதி
| data7 = }
| label8 = சம்மதிக்கப்பட்ட தேதி
| data8 = }
| label9 = கையொப்பமிடப்பட்ட தேதி
| data9 = }
| label10 = தொடங்கப்பட்ட தேதி
| data10 = }  
| header11 =
| label12 = சட்ட முன்வரைவு
| data12 = }
| label13 = முன்வரைவு சான்று
| data13 = }
| label14 = வெளியிடப்பட்ட தேதி
| data14 = }
| label15 = அறிமுகப்படுத்தியது
| data15 = }
| label16 = முதல் வாசிப்பு
| data16 = }
| label17 = இரண்டாம் வாசிப்பு
| data17 = }
| label18 = மூன்றாம் வாசிப்பு
| data18 = }
| label19 = வெள்ளை அறிக்கை
| data19 = }
| label20 = குழு அறிக்கை
| data20 = }  
| header21 =
| data22 = }  
| header23 =
| data24 = }  
| header25 =
| data26 = }  
| header27 =
| data28 = }  
| header29 =
| data30 = }  
}}<noinclude></noinclude>
# மூட்டுறை திரவம்

மாதிரி]]  
**மூட்டுறை திரவம்** (Synovial fluid) நீர்ம மூட்டு குழிகளில் காணப்படும் நியூட்டன் வகையிலாப் பிசுப்பு, மசகு திரவமாகும். அசையும்போது நீர்ம மூட்டுக் குருத்தெலும்புகளுக்கிடையில் ஏற்படும் உராய்வினைக் குறைப்பதே மூட்டுறை திரவத்தின் முக்கியமான பணியாகும்.
# மூட்டுறை திரவம்

### வகைப்பாடு

மூட்டுறை திரவத்தை சாதாரணமானவை, அழற்சியல்லாலாதவை, அழற்சியானவை, சீழ் பிடிப்பவை, இரத்தக்கசிவானவை என்று வகைப்படுத்தலாம் :
**பெரியவர்களின் முட்டி மூட்டுகளில் காணப்படும் மூட்டுறை திரவத்தின் வகைப்பாடு**  
| இயல்பானது | அழற்சியல்லாலாதவை | அழற்சியானவை | சீழ் பிடிப்பவை | இரத்தக்கசிவானவை |  |
| --- | --- | --- | --- | --- | --- |
| கொள்ளளவு (மிலி) | <3.5 | >3.5 | >3.5 | >3.5 | >3.5 |
| கூழ்மநிலை | அதிகம் | அதிகம் | குறைவு | கலந்தது | குறைவு |
| தெளிவு | தெளிவானது | தெளிவானது | கலங்கியது | மங்கலானது | கலந்தது |
| நிறம் | வண்ணமற்றது/வைக்கோல் நிறம் | வைக்கோல் நிறம்/மஞ்சள் | மஞ்சள் | கலந்தது | சிவப்பு |
| வெள்ளையணுக்கள்/ மிமீ<sup>3</sup> | <200 | <2,000 | >70  
* அழற்சியல்லாலாதவை (தொகுதி I)
** முதுமை மூட்டழற்சி (Osteoarthritis), மூட்டுஅழுகல் நோய்
** பேரதிர்ச்சி (Trauma)
** வாதக் காய்ச்சல்
** நாள்பட்ட கீல்வாதம் (chronic gout) அல்லது போலியான கீல்வாதம் (pseudogout)
** தோல் தடிப்பு (Scleroderma)
** பல்தசையழற்சி (Polymyositis)
** மண்டலிய செம்முருடு (சிஸ்டமிக் லூபஸ் எரிதிமாடோசஸ்; Systemic lupus erythematosus)
** செந்தடிப்புக் கண்டு (Erythema nodosum)
** நரம்புநோயிய மூட்டு மெலிவு நோய் (Neuropathic arthropathy) (சாத்தியமான இரத்தக்கசிவுடன்)
** அரிவாள் சிவப்பணு இரத்தசோகை (Sickle-cell disease)
** ஈமோகுரோம் நோய் (Hemochromatosis)
** மாகரபாதம் (Acromegaly)
** தசையில் மாவுப் பொருள் ஏற்றம் (Amyloidosis)
* அழற்சியானவை (தொகுதி II)
** முடக்குவாதம்
** வினைவாதம் (Reactive arthritis)
** சிரங்குவாதம் (Psoriatic arthritis)
** கடும் வாதக் காய்ச்சல் (Acute rheumatic fever)
** கடும் கீல்வாதம் அல்லது போலியான கீல்வாதம்
** தோல் தடிப்பு
** பல்தசையழற்சி
** மண்டலிய செம்முருடு (SLE)
** தம்ப முள்ளந்தண்டழல் (Ankylosing spondylitis)
** வயிற்று அழற்சிநோய் வாதம் (Inflammatory bowel disease arthritis)
** நோய்த் தொற்று (infection) [அதிநுண்ணுயிரி (வைரசு), பூஞ்சை, நுண்ணுயிரி (பாக்டீரியா)], உண்ணி பாக்டீரியா நோய் (Lyme disease)
** கடும் படிக மூட்டுறை அழற்சி (Acute crystal synovitis)
* சீழ் பிடிப்பவை (தொகுதி III)
** சீழ் உருவாக்கும் பாக்டீரிய நோய்த்தொற்று (Pyogenic bacterial infection)
** அழுகும் வாதம் அல்லது சீழ்வாதம் (Septic arthritis)
** இரத்தக்கசிவு
** பேரதிர்ச்சி
** கட்டிகள்
** இரத்த ஒழுக்கு நோய் அல்லது குருதி உறையாமை (Hemophilia) / குருதி திரள் பிறழ்வு (coagulopathy)
** அரிநோய் (Scurvy) - உயிர்ச்சத்து சி பற்றாக்குறை நோய்
** நரம்புநோயிய மூட்டு மெலிவு நோய் |  |  |
# தநாமிவா நிறுவனம்

**தநாமிவா நிறுவனம் (தமிழ்நாடு மின்சார வாரியம் நிறுவனம்)** (Tamil Nadu Electricity Board - TNEB Limited) சூலை 01, 2010 இல் மின்சார சட்டம், 2003 இன் கீழ் அந்நாளைய அரசின் தமிழ் நாடு மின்சார வாரியத்தை மறுசீரமைத்து தமிழ்நாடு மின்சார வாரியத்தின் நிர்வாக அமைப்பை கரு அமைப்பாக கொண்டு தநாமிவா வரையறை (தமிழ்நாடு மின்சார வாரியம் வரையறை) என்ற ஓர் தமிழ்நாடு அரசின் பொதுத்துறை நிறுவனமாக அமைக்கப்பட்டது. இது தமிழக அரசின் ஆற்றல் துறையின் கீழ் இயங்குகிறது. இந்த நிறுவனத்தின் கீழ் தமிழ்நாடு அரிசின் முன்னாள் தமிழ்நாடு மின்சார வாரியத்தின் மின் தொடரமைப்பு பிரிவை கருவாக அமைப்பாக கொண்ட ஓர் தனி துணை நிறுவனமாகவும், மின் உற்பத்தி மற்றும் பகிர்மான பிரிவை கருவாக அமைப்பாக கொண்ட ஓர் தனி துணை நிறுவனமாகவும் பின் வரும் வடிவில் உருவாக்கப்பட்டு இரண்டு ஆண்டுகளுக்கு மேலாக இயங்கி கொண்டிருகிறது:hi
1. தமிழ்நாடு மின் தொடரமைப்புக் கழகம்
1. தமிழ்நாடு மின் உற்பத்தி மற்றும் பகிர்மானக் கழகம்
# தநாமிவா நிறுவனம்

## வரலாறு

- மின்சார சட்டம், 2003 இன் படி அனைத்து மாநில/ஒன்றிய மின்சார வாரியங்கள் அனைத்தும் நிறுவனங்கள் சட்டம் 1956 கீழ் நிறுவனமாக மறுசீரமைக்கப்பட வேண்டும்
- In accordance to "The Electricity Act, 2003" rules & Central Electricity Authority of India orders, the தமிழ்நாடு அரசு's maximum time to dissolve Tamil Nadu Electricity Board (TNEB) is 2008.
- So to comply with the "Electricity Act 2003", தமிழ்நாடு அரசு planed to Restructure TNEB and also constituted a committee of senior government officials to study the issue of restructuring the TNEB  
- As per the plan, in October 2008 the Government of Tamil Nadu has decided to split TNEB into three companies, a holding company named TNEB Limited, with two subsidiary companies, namely Tamil Nadu Transmission Corporation Limited (TANTRANSCO) and Tamil Nadu Generation and Distribution Corporation Limited (TANGEDCO), with the stipulation that the above mentioned companies shall be fully owned by Government.  
In October 2008, the Government of Tamil Nadu has decided to split TNEB into three companies. On 1 November 2010, TNEB Limited became a holding company with two subsidiaries, தமிழ்நாடு மின்சார வாரியம் (TANGEDCO) and தமிழ்நாடு மின்சார வாரியம் (TANTRANSCO).
# தநாமிவா நிறுவனம்

## வெளியிணைப்புகள்

- www.tnebltd.gov.in அலுவல்முறை இணையதளம்
# விக்கிப்பீடியா:உங்களுக்குத் தெரியுமா/நவம்பர் 14, 2012

- **சொழாந்தியம்** என்பவை முற்கால சோழர்களால் பயன்படுத்தப்பட்ட கப்பல்களாகும்.  
- கழிமுகம், **தெலுத்தா**வின் வடிவத்தில் (முக்கோண வடிவம்) இருப்பதனாலேயே , அது ஆங்கிலத்தில் தெலுத்தா எனப் பெயர் பெற்றது(படம்).  
- பஞ்சாப் மாநிலத்தில் **கொலுசுக்கு** ஜாங்கீர் என்று பெயர். ஜாங்கீர் என்றால் சங்கிலி என்று பொருள்.  
- **எரிக்சன் உலகம்** என்பது உலகிலுள்ள மிகப்பெரிய அரைக்கோள வடிவக் கட்டிடம் ஆகும்.  
- சீனாவிலுள்ள **சிடு தொங்கு பாலம்** உலகில் மிக உயரத்தில் அமைக்கப்பட்டுள்ள பாலமாகும்.
# பூர்ணிதா

**பூர்ணிதா** என்கின்ற **கல்யாணி** (பிறப்பு: 23 நவம்பர், 1990) ஒரு தென்னிந்திய திரைப்பட மற்றும் தொலைக்காட்சித் தொடர் நடிகை. குழந்தை நட்சத்திரமாக பல திரைப்படங்களிலும் நாடகங்களிலும் நடிக்க ஆரம்பித்த இவர், *அள்ளித்தந்த வானம்* திரைப்படத்தின் மூலமாக பிரபலமானார்.
# பூர்ணிதா

## பெயர் மாற்றம்

இவர் தன்னுடைய பெயரை "பூர்ணிதா" என்று மாற்றிக்கொண்டு *மறந்தேன் மெய்மறந்தேன்* திரைப்படத்தில் கதாநாயகியாக அறிமுகமானார். அதன்பிறகு *பிரதி ஞாயிறு 9.30 டூ 10.00* திரைப்படத்திலும், மலையாளம் மற்றும் தெலுங்குத் திரைப்படங்களிலும் நடித்தார். விஜய் தொலைக்காட்சியில் நிகழ்ச்சி தொகுப்பாளராக சேர்ந்த பிறகு தன்னுடைய உண்மையான பெயரான "கல்யாணி" என்று மாற்றிக்கொண்டார். இவர் தற்போது பிரிவோம் சந்திப்போம் என்ற விஜய் தொலைக்காட்சித் தொடரில் நடித்து வருகிறார்.
# பூர்ணிதா

## திரைப்படத்துறை

| ஆண்டு | திரைப்படம் | கதாபாத்திரம் | மொழி | குறிப்புகள் |
| --- | --- | --- | --- | --- |
| 2001 | *அள்ளித்தந்த வானம்* | ஜூலி | தமிழ் | குழந்தை நட்சத்திரம் |
| 2002 | *ஸ்ரீ* | தமிழ் | குழந்தை நட்சத்திரம் |  |
| 2003 | *ரமணா* | தமிழ் | குழந்தை நட்சத்திரம் |  |
| *ஜெயம்* | தமிழ் | குழந்தை நட்சத்திரம் |  |  |
| *முல்லாவழியும் தென்மாவும்* | மலையாளம் | குழந்தை நட்சத்திரம் |  |  |
| 2006 | *மறந்தேன் மெய்மறந்தேன்* | பூர்ணிதா | தமிழ் | கதாநாயகியாக அறிமுகம் |
| *பிரதி ஞாயிறு 9.30 டூ 10.00* | கல்யாணி | தமிழ் |  |  |
| 2007 | *மஞ்சு குறிசே வெல்லலோ* | தெலுங்கு |  |  |
| 2008 | *இன்பா* | தமிழ் |  |  |
| *கத்திக்கப்பல்* | மல்லிகா | தமிழ் |  |  |
| *எஸ் எம் எஸ்* | மலையாளம் |  |  |  |
| *பருந்து* | மலையாளம் |  |  |  |
| 2009 | *மல்லி மல்லி* | மது சத்யநாராயணா | தெலுங்கு |  |
| *இளம்புயல்* | தென்றல் போஸ் | தமிழ் | } |  |
# போடா போடி

***போடா போடி*** என்பது 2012-ம் ஆண்டு வெளிவந்த தமிழ்த் திரைப்படமாகும். அறிமுக இயக்குநர், விக்னேஷ் சிவன் இயக்கத்தில் சிலம்பரசன் மற்றும் வரலட்சுமி சரத்குமார் முக்கிய கதாபாத்திரங்களில் நடித்திருந்தனர். இத்திரைப்படத்திற்கு தரண் குமார் இசையமைத்திருந்தார். 2008-ம் ஆண்டு முதல் தயாரிப்பில் இருந்த இத்திரைப்படம், 2012-ம் ஆண்டு தீபாவளியன்று வெளியானது.
# போடா போடி

## நடிப்பு

- அர்ஜுனாக சிலம்பரசன்
- நிஷாவாக வரலட்சுமி சரத்குமார்
- சமர்த் சூரஞ்
- ஷோபனா
- அர்ஜுனின் மாமாவாக விடிவி கணேஷ்
- சந்தானம் (சிறப்புத் தோற்றம்)
- பிரேம்ஜி அமரன் (சிறப்புத் தோற்றம்)
# போடா போடி

## தயாரிப்பு

விக்னேஷ் சிவன் மற்றும் இசையமைப்பாளர் தரன்குமார் குறும்படமொன்றை எடுத்து தயாரிப்பாளர்களிடமும், சிலம்பரசனிடமும் காண்பிக்கப்பட்டு, அது பிடித்திருந்த காரணத்தால் திரைப்படமெடுக்க ஒப்பந்தம் செய்யப்பட்டனர்.
# போடா போடி

## பாடல்கள்

இத்திரைப்படத்தில் சிலம்பரசன் இரண்டு பாடல்களும், யுவன் சங்கர் ராஜா ஒரு பாடலையும் பாடியுள்ளார்.
# தகவல் சுதந்திரம்

**தகவல் சுதந்திரம்** அல்லது தகவலுக்கான உரிமை என்பது கருத்துவெளிப்பாடுச் சுதந்திரத்தின் நீட்சியாக அடிப்படை மனித உரிமையாக அனைத்துலக சட்டங்களால் உறுதிசெய்யப்பட்டுள்ளது. குறிப்பாக அரசுகளிடம் இருக்கும் தகவல்களைப் பெறுதல், தனிநபர் அந்தரங்கம், இணையம் ஊடாகக் தகவல் பகிர்வு ஆகியவை தொடர்பான உரையாடல்களிலும் சட்டங்களிலும் தகவல் சுதந்திரம் அல்லது உரிமை முக்கியம் பெறுகிறது.
# தகவல் சுதந்திரம்

## தகவல் உரிமைச் சட்டங்கள்

அரசுகளிடம் இருக்கும் தகவல்களை மக்கள் பெறுவதற்கு தகவல் சுதந்திரமே சட்ட அடிப்படையாக அமைகிறது. கடந்த பத்தாண்டுகளில் பல நாடுகள் தகவல் உரிமைச் சட்டங்களை நிறைவேற்றி உள்ளன.  
அந்தரங்கம் தொடர்பான உரிமைகளை உறுதி செய்யவும் தகவல் சுதந்திரம் பயன்படுகிறது. அதாவது அரசுகள் தமது தரவுத்தளங்களில் நபர்கள் பற்றி வைத்திருக்கக் கூடியத் தகவல்களைப் பெறுவதற்கும், அரசுகள் எவ்வாறான தனிநபர் பற்றிய தகவல்களைச் சேகரிக்கலாம், எவ்வாறு பயன்படுத்தலாம் என்பதைக் கட்டுப்படுத்தவும் வெளிப்படுத்தவும் தகவல் சுதந்திரம் உதவுகிறது. எ.கா யார் கைதிகளாக வைக்கப்பட்டுள்ளார்கள், அவர்கள் எவ்வாறு நடத்தப்படுகிறார்கள் போன்ற தகவல்களைப் பெறுவதற்கு, இணையப் பயன்பாடு தொடர்பான அரசுகள் என்ன தரவுகளைத் திரட்டுகின்றன என்பதை அறிவதற்குத் தகவல் சுதந்திரம் உதவுகிறது.
# தகவல் சுதந்திரம்

## இணையம், தகவல் தொழில்நுட்பம்

இணையம் ஊடாகக் தடையின்றி தகவல்களைப் பகிர்வதற்கு அடிப்படையாக தகவல் சுதந்திரம் பார்க்கப்படுகிறது.
# உணவுக்கான உரிமை

**உணவுக்கான உரிமை** என்பது மக்கள் உணவை உற்பத்திசெய்து, அல்லது கொள்வனவுசெய்து மானத்துடன் உண்பதற்கான உரிமை ஆகும். இது அனைத்துலகச் சட்டங்களில் உறுதிசெய்யப்பட்ட ஒர் அடிப்படை மனித உரிமை ஆகும். இந்த உரிமையின் நீட்சியாக மக்கள் தம்மால் உச்சகட்டமாக முடிந்தளவு போதிய சத்தான உணவை உற்பத்தி செய்ய அல்லது கொளவனவுசெய்யத்தக்க சூழலை ஏதுவாக்குவது அரசுகளின் கடமை ஆகும். சிறப்பாக, இந்த உரிமை மக்கள் போரால் அல்லது இயற்கை அனர்த்தங்களால் பாதிக்கப்பட்டு இருக்கும் போது, தடுத்து வைக்கப்பட்டு இருக்கும் அரசுகள் உணவு வழங்கவேண்டும் என்பதை வலியுறுத்துகிறது.
# சிலுவையின் புனித யோவானின் கிறித்து (ஓவியம்)

**சிலுவையின் புனித யோவானின் கிறிஸ்து** (*Christ of Saint John of the Cross*) என்பது எசுப்பானியக் கலைஞரான சால்வதோர் தாலீ (1904–1989) என்பவர் 1951இல் உருவாக்கிய புகழ்மிக்க ஓவியம் ஆகும்.
# சிலுவையின் புனித யோவானின் கிறித்து (ஓவியம்)

## தனிப் பண்புடைய ஓவியத்தின் பின்னணி

இந்த ஓவியம் சிலுவையில் தொங்கும் இயேசு கிறிஸ்துவை ஒரு தனிப் பார்வையில் சித்தரிக்கிறது. இயேசு தொங்குகின்ற சிலுவை மேலே உயர்த்தப்பட்டுள்ளது. அதன் கீழே ஒரு நீர்த்தேக்கம், அதில் மீனவர்களோடு கூடிய ஒரு படகு, மேலே இருண்ட வானம்.  
இயேசு சிலுவையில் தொங்குவதைத் தாம் ஒரு கனவில் கண்டதாக தாலீ கூறியுள்ளார். அக்கனவில் அவர் கண்ட இயேசு முழுமையாகத் தமது மனிதத் தன்மையோடு தோன்றியதால், தாலீ இயேசுவின் உடலைச் சிலுவையில் அறைந்துவைக்க ஆணிகள் உள்ளதாகத் தம் சித்திரத்தில் காட்டவில்லை. இயேசு இரத்தம் சிந்துவதாகவோ, அவருடைய தலையில் முள்முடி உள்ளதாகவோ சித்தரிக்கவில்லை.  
மேலும், இயேசுவும் அவர் தொங்குகின்ற சிலுவையும் நேரே செங்குத்தாக இல்லாமல் கீழே சாய்ந்து விழுவதுபோன்று மிகைப்படுத்திய ஒரு கோணத்தில் காட்டப்படுவதும் தாலீ கனவில் கண்டதாகக் கூறுகிறார்.
# சிலுவையின் புனித யோவானின் கிறித்து (ஓவியம்)

## ஓவியத்தின் பெயர்த் தோற்றம்

என்பவரின் இப்படைப்பு சால்வதோர் தாலீயின் படைப்பாக்கத்திற்குத் தூண்டுதலாக அமைந்தது.]]  
16ஆம் நூற்றாண்டில் வாழ்ந்த கார்மேல் சபைத் துறவியான சிலுவையின் புனித யோவான் என்னும் புனிதர், இயேசு சிலுவையில் தொங்குவதை ஒரு வரைபடமாக ஆக்கினார். அதில் இயேசுவின் உடல் சிலுவையோடு ஒட்டியிராமல் தனியே பிரிந்து நிற்பதுபோலக் காட்டப்பட்டது. இதுவே தாலீயின் ஓவியத்துக்கு ஒரு தூண்டுதலாயிற்று.  
தாலீ வரைந்த ஓவியத்தில் ஒரு முக்கோணமும் ஒரு வட்டமும் தெளிவாகத் தெரிகின்றன. இயேசுவின் விரிந்த இரு கைகளும் வீழ்கின்ற தலையும் மூன்று கோணங்களைக் காட்டுகின்றன. இயேசுவின் தலை ஒரு வட்டமாக உள்ளது. மூன்று கோணங்கள் கடவுள் மூவொரு இறைவனாக உள்ளார் என்பதை அடையாள முறையில் குறிப்பதாகவும், வட்ட வடிவில் உள்ள இயேசுவின் தலை, பிளேட்டோ குறிப்பிடுகின்ற முழுமையின் அடையாளமான வட்டம் என்னும் வடிவமாக இருக்கக்கூடும் எனவும் ஒரு விளக்கம் உள்ளது.
# சிலுவையின் புனித யோவானின் கிறித்து (ஓவியம்)

## தாலீ ஓவியமும் அவர் கண்ட கனவும்

இந்த ஓவியத்தை உருவாக்குவதற்குத் தூண்டுதலாக அமைந்தவற்றைக் குறிப்பிட்டபோது தாலீ பின்வருமாறு கூறினார்:
<blockquote>"1950இல் நான் ஒரு கனவு கண்டேன். அது ஒரு பிரபஞ்சக் கனவு. அதில் நான் இயேசு சிலுவையில் தொங்குகின்ற காட்சியை நிறங்களில் கண்டேன். அது எனது கனவில் அணுவின் கருவாகத் தோன்றியது. அக்கரு பின்னர் மீஇயற்பு விரிவில் பரந்தது. அதை நான் பரந்து விரிந்த இப்பிரபஞ்சத்தின் ஒன்றிப்பாகக் கண்டேன். அதுவே அகண்ட கிறிஸ்துவாக உருப்பெற்றது"</blockquote>
# சிலுவையின் புனித யோவானின் கிறித்து (ஓவியம்)

## கிறிஸ்து தொங்கும் வீழ்கோணம்

தாலீ உருவாக்கிய கிறிஸ்து சிலுவையிலிருந்து கீழே விழுவதுபோன்று தொங்குகிறார். தாம் கண்ட கனவுக்காட்சி அதுவே என்று தாலீ கருதியதால் அந்த வீழ்கோணத்தைச் சரியாகக் கற்பனை செய்வதற்காக ஹாலிவுட் வீரசாகச நடிகர் ரசல் சோண்டர்சு (*Russell Saunders*) என்பவரின் உதவியை நாடினார். தலைக்குமேல் உயர்த்தி எழுப்பப்பட்ட உத்தரத்தில் மேலிருந்து கீழ்நோக்கி அந்த நடிகர் தொங்கவிடப்பட்டார். அவ்வாறு தொங்கிய மனித உருவத்தைப் பொருத்தமான கோணத்திலிருந்து நோக்கிய தாலீ அந்தக் கோணத்திலேயே இயேசு சிலுவையில் தொங்குவதாக ஓவியத்தில் காட்டுகிறார்.  
தாலீயின் ஓவியம் விலைக்கு வாங்கப்பட்டது சர்ச்சைக்கு உள்ளாகியது. கிளாசுகோ நகர் கலைப் பள்ளியைச் சார்ந்த மாணவர்கள், அந்த ஓவியத்தை வாங்குவதற்காக ஒதுக்கப்பட்ட பணத்தைத் தமது பகுதியைச் சார்ந்த கலைஞர்களின் படைப்புகளைக் காட்சிப்படுத்தப் பயன்படுத்துவதே முறை என்று கூறி புகார் கொடுத்தார்கள்.  
இதனால் எழுந்த சர்ச்சை தொடர்பாக ஹனிமேனும் தாலீயும் கடிதத் தொடர்புகொண்டு நண்பர்கள் ஆனார்கள். அக்கடிதத்தொடர்பு ஓவியச் சர்ச்சைக்குப் பிறகு பல ஆண்டுகளாக நீடித்தது.  
கிளாசுகோ நகரில் கெல்வின்க்ரோவ் கலைக்கூடத்தில் தாலீயின் கிறிஸ்து ஓவியம் 1952, சூன் 23ஆம் நாள் முதன்முறையாகக் காட்சிப்படுத்தப்பட்டது.  
1961இல் ஓவியத்தைப் பார்வையிடச் சென்ற ஒருவர் அதைக் கல்லால் தாக்கி, ஓவியம் வரையப்பட்டிருந்த துணிப்பரப்பைக் கையால் கிழித்துவிட்டார். கலைக்கூடக் கைவினைஞர்கள் அந்த ஓவியத்துக்கு ஏற்பட்ட சேதத்தை மிகக் கவனமாகச் சரிசெய்தனர். பல மாதங்களுக்குப் பிறகு தாலீயின் கிறிஸ்து ஓவியம் மீண்டும் பார்வைக்கு வைக்கப்பட்டது. I  
1993இல் தாலீயின் கிறிஸ்து ஓவியம் "புனித மங்கோ சமய வாழ்வு மற்றும் கலை சார்ந்த காட்சியகம்" (*St Mungo Museum of Religious Life and Art*) என்னும் கலைகூடத்துக்குச் சென்றது. 2006, சூலை மாதம் கெல்வின்க்ரோவ் கலைக்கூடம் மீண்டும் திறக்கப்பட்டபோது தாலீயின் கிறிஸ்து ஓவியம் திரும்பி வந்தது.  
இசுக்காத்துலாந்தின் மிகப்புகழ்பெற்ற ஓவியம் தாலீயின் கிறிஸ்து ஓவியமே என்று 2006இல் 29% பேர் தீர்ப்பளித்தனர்.
# சிலுவையின் புனித யோவானின் கிறித்து (ஓவியம்)

## ஓவியம் பற்றிய விமரிசனங்கள்

சால்வதோர் தாலீ வரைந்த "சிலுவையின் புனித யோவானின் கிறிஸ்து" என்னும் ஓவியம், கிறிஸ்துவைச் சிலுவையில் சித்தரிக்கின்ற மரபு ஓவியங்களிலிருந்து மாறுபட்டது என்பதால் அதுபற்றிப் பல விமரிசனங்கள் எழுந்தன. தாலீ ஏற்கெனவே அடிமன வெளிப்பாட்டியம் (*Surrealism*) என்னும் கலைப்பாணியில் நீங்கா நினைவு போன்ற பல ஓவியங்களை உருவாக்கியிருந்ததால், அவர் சமயம் தொடர்பான ஒரு படைப்பை உருவாக்கியது அதிர்ச்சியாக இருந்ததாக சில கலை விமர்சகர்கள் கூறினர்.
# சிலுவையின் புனித யோவானின் கிறித்து (ஓவியம்)

## ஓவியத்தை விலைக்கு வாங்க எசுப்பானிய முயற்சி

எசுப்பானியக் கலைஞராகிய சால்வதோர் தாலீயின் தலைசிறந்த படைப்பாகிய கிறிஸ்து ஓவியம் மீண்டும் எசுப்பானிய நாட்டுக்குத் திரும்புவதே முறை என்று எண்ணிய எசுப்பானிய அரசு அந்த ஓவியத்தை விலைக்கு வாங்கும் முயற்சியில் ஈடுபட்டது.  
127 மில்லியன் டாலர் கொடுத்து ஓவியத்தை விலைக்குக் கேட்டது எசுப்பானிய அரசு. ஆனால் எசுக்காத்துலாந்து நாட்டுக் கலைக்கூடம் அதை விற்க முடியாது என்று கூறிவிட்டது.
# அம்மாவின் கைப்பேசி (திரைப்படம்)

**அம்மாவின் கைப்பேசி** (English :Mothers Mobile) தங்கர் பச்சான் இயக்கத்தில் கே. பாக்கியராஜின் மகனும் நடிகருமான சாந்தனு மற்றும் இனியா நடித்து நவம்பர் 13, 2012 அன்று வெளிவந்த தமிழ்த் திரைப்படமாகும்.
# அம்மாவின் கைப்பேசி (திரைப்படம்)

## விளக்கம்

தங்கர் பச்சான், தான் எழுதிய அம்மாவின் கைப்பேசி என்ற நாவலை திரைப்படத்திற்கு ஏற்றார் போல் அமைத்துள்ளார். மேலும் இத்திரைப்படத்தின் கதாநாயகனாக சாந்தனு நடிக்க, செல்வி எனும் கதாபாத்திரத்தில் இனியா நடிக்கிறார். இதில் முக்கியக் கதாபாத்திரமான அம்மா வேடத்தில் நடித்துள்ளவர் காக்கும் கரங்கள் மற்றும் தனிப் பிறவி ஆகிய படத்தில் நடித்த ரேவதி என்ற பழம்பெரும் நடிகை. இத் திரைப்படத்தின் கதைக்கு ஏற்ப ஒரு காட்சியில் சாந்தனுவை இனியா நெருங்கி உதட்டுடன் உதடு சேர்த்து முத்தம் கொடுப்பது போல் படமாக்கப்பட்டுள்ளது.
# அம்மாவின் கைப்பேசி (திரைப்படம்)

## நடிப்பு

- சாந்தனு பாக்கியராஜ் அண்ணாமலையாக
- இனியா செல்வியாக
- ரேவதி அம்மாவாக
- தங்கர் பச்சான்
- அழகம் பெருமாள்
- மீனல்
- தம்பி சோழன்
- என்எஸ்கே. செந்தில் குமார்
- நாகினீடு
# அம்மாவின் கைப்பேசி (திரைப்படம்)

## ஒலிச்சுவடுகள்

**அம்மாவின் கைப்பேசி** திரைப்படத்தின் இசை புதுமுக இசையமைப்பாளர் ரோஹித் குல்கர்னி மூலம் அமைக்கப்பட்டது. மேலும் சென்னை சத்தியம் சினிமாவில் அக்டோபர் 1 2012 ஆம் தேதி அன்று ஒலிதம் (Audio) வெளியிடப்பட்டது. மற்றும் பல புகழ்பெற்ற தமிழ்த் திரைப்பட நடிகர்களும் கலந்து கொண்டனர். அந் நிகழ்வில் ””என்ன செஞ்சிப் போற...” என்ற பாடலின் முன்னோட்டம் காட்டப்பட்டு நல்ல வரவேற்பு கிடைத்தது.  
**பாடல் வரலாறு பட்டியல்**
# புகலிட உரிமை

ஒரு நாட்டில் அரசியல் நோக்கில் துன்புறுத்தப்படும், வாழ்வுக்கு அச்சுறுத்தல் செய்யப்படும் ஒருவர் இன்னொரு நாட்டுக்குச் சென்று வாழ்வதற்கான உரிமையே **புகலிட உரிமை** (Right of Asylum or Political Asylum) ஆகும். இது உலக மனித உரிமைகள் சாற்றுரையில் உறுப்புரை 14 இலும், அகதிகளின் நிலை தொடர்பான ஐக்கிய நாடுகள் உடன்படிக்கை ஊடாகவும், ஜெனீவா உடன்படிக்கை ஊடாகவும், பல்வேறு நாடுகளின் சட்டங்களின் ஊடாகவும் நிலைநாட்டப்படும் ஒர் அடிப்படை மனித உரிமை ஆகும்.  
இந்த உரிமை கடந்த சில பத்தாண்டுகளாக ஐரோப்பா, வட அமெரிக்கா, அசுத்திரேலியா, இந்தியா ஆகிய இடங்களில் மதிக்கப்பட்டு வந்தாலும், அண்மைக் காலமாக புகலிடம் கோரும் அகதிகள் எண்ணிக்கையைக் குறைக்கும் வண்ணம் இங்கு புகலிட உரிமையை மட்டுப்படுத்தும் சட்டங்கள் இயற்றப்பட்டுவருகின்றன.
# சிறு வீடு இயக்கம்

**சிறு வீடு இயக்கம்** (Small house movement) என்பது சிறிய வீடுகளைப் பரிந்துரைக்கும் ஒரு கட்டிடக்கலை, வடிவமைப்பு, சமூக இயக்கம் ஆகும். சிறிய பரப்பளவில், குறைந்த பொருட் செலவில் உச்சபட்ச பயன்பாட்டைப் பெறக் கூடியவாறான கட்டிடக்கலை மற்றும் உள்ளக வடிவமைப்பு கொண்ட வீடுகள் விரும்பப்படுகின்றன.  
பொருளாதார கட்டாயம் காரணமாகவும், விருப்பத் தெரிவாகவும் சிறிய வீடுகள் நாடப்படுகின்றன. ஐக்கிய அமெரிக்காவில் இந்த இயக்கம் வலுப்பெற்றுவருகிறது. யப்பானில் இடச் சிக்கல் காரணமாக சிறிய வீடுகள் பயன்படுகின்றன.
# தமிழ்நாடு அமைச்சரவை

**தமிழ்நாடு அமைச்சரவை** (*Tamil Nadu Council of Ministers*) என்பது தமிழ் நாட்டின் அரசு நிர்வாகத்தை செயல்படுத்தும் செயலாட்சியர்கள் அடங்கிய குழு ஆகும். முதலமைச்சர் தலைமையில் இயங்கும் செயலாட்சியர்கள் அடங்கிய குழு அமைச்சரவை எனப்படும். சட்டமன்றத் தேர்தலில் பெரும்பான்மை தொகுதிகளில் வெற்றி பெற்ற கட்சியின் சட்டமன்ற உறுப்பினர்கள் குழுவின் தலைவராகத் தேர்வு செய்யப்பட்டவர் ஆளுநரால் ஆட்சிப் பொறுப்பேற்கும்படி அழைக்கப் பெறுகிறார். அதன்படி குழுவின் தலைவருக்கு முதலமைச்சர் பதவி ஏற்பும் இரகசியம் (கமுக்கம்) காப்பு உறுதிமொழி ஏற்பும், அத்தலைவரால் பரிந்துரைக்கப்பட்டவர்கள் துறைகள் வாரியாக அமைச்சர்களாகவும், ஆளுநரால் பதவி ஏற்பும் செய்யப் பெற்றதற்குப் பின் ஆட்சி நிர்வாகத்தில் பங்கு கொள்கின்றனர். சட்டமன்றத் தேர்தலில் தனிப்பெரும்பான்மை கிடைக்காத நிலையில் பிற கட்சிகளுடன் இணைந்து அக்கட்சியின் சட்டமன்ற உறுப்பினர்களைச் சேர்த்துக் கொண்டு புதிதாக ஒரு குழுவை அமைக்கின்றனர். இந்தக் குழுவின் தலைவராகத் தேர்வு செய்யப்படுபவர் முதலமைச்சராகவும், அவரது பரிந்துரைப்படி பிற துறைகளுக்கான அமைச்சர்களும் பொறுப்பேற்கிறார்கள்.
# தமிழ்நாடு அமைச்சரவை

## அமைச்சரவை மாற்றங்கள்

- 2022 மார்ச் 23 அன்று அமைச்சர் இராஜ கண்ணப்பனிடம் இருந்து போக்குவரத்துத் துறை அமைச்சராக இருந்த எஸ். எஸ். சிவசங்கருக்கு மாற்றப்பட்டு, அவரிடம் இருந்த பிற்படுத்தப்பட்டோர் நலத்துறை இராஜ கண்ணப்பனுக்கு மாற்றப்பட்டது.
# தமிழ்நாடு அமைச்சரவை

## அமைச்சரவை மாற்றங்கள்

### அமைச்சரவையில் புதியவரைச் சேர்த்தலும், 11 அமைச்சர்களின் துறை மாற்றங்களும்

14 டிசம்பர் 2022 அன்று உதயநிதி ஸ்டாலின் இளைஞர் நலன், விளையாட்டுத்துறை மற்றும் சிறப்புத் திட்டச் செயலாக்கத்துறை அமைச்சராக பதவியேற்றார்.அன்றே 11 அமைச்சர்களின் துறைகள் மாற்றி அமைக்கப்பட்டது.  
1. **அமைச்சர் உதயநிதி ஸ்டாலின்** - இளைஞர் நலன் மற்றும் விளையாட்டு மேம்பாட்டுத்துறை ஒதுக்கீடு.  
2. **அமைச்சர் இ.பெரியசாமி** - கூட்டுறவுத்துறையில் இருந்து ஊரக வளர்ச்சித்துறைக்கு மாற்றி ஒதுக்கீடு செய்யப்பட்டுள்ளது.  
3. **அமைச்சர் சு.முத்துசாமி** - கூடுதலாக நகர்ப்பகுதி வளர்ச்சி துறை ஒதுக்கப்பட்டுள்ளது.  
4. **அமைச்சர் கே.ஆர்.பெரியகருப்பன்** - ஊரக வளர்ச்சித்துறையில் இருந்து கூட்டுறவுத்துறைக்கு மாற்றம்.  
5. **அமைச்சர் ஆர்.எஸ்.ராஜகண்ணப்பன்** - கூடுதலாகக் கதர் மற்றும் கிராமத் தொழில் வாரியம் ஒதுக்கீடு.  
6. **அமைச்சர் கா.இராமச்சந்திரன்** - வனத்துறையில் இருந்து சுற்றுலாத்துறைக்கு மாற்றம்.  
7. **அமைச்சர் ஆர்.காந்தி** - கூடுதலாக பூதானம் மற்றும் கிராம தானம் துறை ஒதுக்கீடு.  
8. **அமைச்சர் பி.கே. சேகர்பாபு** - இந்து சமயம் மற்றும் அறநிலையங்கள் துறையுடன் சேர்த்து கூடுதலாக சென்னை பெருநகர வளர்ச்சிக் குழுமம் ஒதுக்கீடு.  
9. **அமைச்சர் பழனிவேல் தியாகராஜன்** - நிதித்துறை, திட்டம், மனித வள மேலாண்மை, ஓய்வூதியம் மற்றும் ஓய்வு கால நன்மைகள் துறையுடன் கூடுதலாக புள்ளியியல் துறை ஒதுக்கீடு.  
10. **அமைச்சர் சிவ.வீ.மெய்யநாதன்** - சுற்றுச் சூழல் மற்றும் மாசுக் கட்டுப்பாட்டுத்துறை ஒதுக்கீடு.  
11. **அமைச்சர் டாக்டர் எம்.மதிவேந்தன்** - சுற்றுலாத் துறையிலிருந்து வனத்துறைக்கு மாற்றம்.
# தமிழ்நாடு அமைச்சரவை

## அமைச்சரவை மாற்றங்கள்

### துணை முதலமைச்சராக உதயநிதி ஸ்டாலின் பதவியேற்பும், அமைச்சரவையில் மாற்றங்களும்

29 செப்டம்பர் 2024 அன்று உதயநிதி ஸ்டாலின் துணை முதலமைச்சராகப் பதவியேற்றார். கோவி. செழியன் , பனைமரத்துப்பட்டி இராஜேந்திரன், ஆவடி நாசர் ஆகியோர் புதிய அமைச்சா்களாக பதவியேற்றனர். அன்றே 5 அமைச்சர்களின் துறைகள் மாற்றி அமைக்கப்பட்டன.
# தமிழ்நாடு அமைச்சரவை

## அமைச்சரவை மாற்றங்கள்

### செந்தில்பாலாஜி

வே. செந்தில்பாலாஜியை ஒரு வழக்கில் அமலாக்க இயக்குனரகம் 14 சூன் 2023 அன்று அதிகாலையில் கைது செய்யப்பட்ட நிலையில், அவர் வசமிருந்த துறைகள் வேறு அமைச்சர்களுக்கு மாற்றபட்டு அவர் துறை இலாத அமைச்சராக இருந்தார். இருப்பினும் பலநாட்கள் நீதிமன்றக் காவலில் சிறையில் இருக்க நேரிட்டதால் அவர் தனது பதவியை இராஜினாமா செய்தார். பின்னர் 26 செப்டம்பர் 2024 அன்று நிபந்தனை ஜாமீனில் விடுவிக்கப்பட்டார். 29 செப்டம்பர் 2024 அன்று நடைபெற்ற தமிழக அமைச்சரவை மாற்றத்தில் மீண்டும் மின்சாரம் மற்றும் ஆயத்தீர்வைகள் துறை அமைச்சராகப் பொறுப்பேற்றார்.
# தமிழ்நாடு அமைச்சரவை

## அமைச்சரவை மாற்றங்கள்

### க. பொன்முடி

வருவாய்க்கு அதிகமான சொத்து சேர்த்த வழக்கில் சென்னை உயர்நீதிமன்றம் க. பொன்முடிக்கு 21 திசம்பர் 2023 அன்று பொன்முடிக்கு 3 ஆண்டுகள் சிறைத் தண்டனையும் தலா ரூ.50 லட்சம் அபராதமும் விதித்ததைத் தொடர்ந்து அவர் அமைச்சர் பதவியை இழந்தார். அதனை தொடர்ந்து உச்சநீதிமன்றத்தில் மேல்முறையீடு செய்யப்பட்டதால் 22 மார்ச்சு 2022 இல் மீண்டும் உயர்கல்வித்துறை அமைச்சரானார். 29.09.2024 அன்று நடைபெற்ற தமிழ்க அமைச்சரவை மாற்றத்தில் இவருக்கு வனத்துறை ஒதுக்கப்பட்டுள்ளது.
# இறுதி இராவுணவு அருட்சாதனம் (ஓவியம்)

**இறுதி இராவுணவு அருட்சாதனம்** (*The Sacrament of the Last Supper*) என்பது எசுப்பானியக் கலைஞரான சால்வதோர் தாலீ (1904-1989) வரைந்த ஒரு புகழ்மிக்க ஓவியம் ஆகும். ஒன்பது மாதங்கள் உழைப்புக்குப் பின் உருவான இந்த ஓவியம் 1955இல் நிறைவுற்றது.  
ஐக்கிய அமெரிக்க நாடுகளின் தலைநகராகிய வாஷிங்டனில் அமைந்துள்ள தேசிய கலைக்கூடத்தில் இந்த ஓவியம் 1956இல் வைக்கப்பட்டது. அதுவரையிலும் அந்த கலைக்கூடத்தில் பெரும்பான்மை மக்களால் போற்றப்பட்ட ஓவியமாக இருந்தது பியேர் ஓகுஸ்த் ரெனுவா (*Pierre-Auguste Renoir*) என்னும் கலைஞரின் படைப்பாகிய "பூவாளி பிடித்த சிறுமி" (*A Girl with a Watering Can*) என்னும் ஓவியமே. அதன் இடத்தை தாலீயின் ஓவியம் பிடித்துக்கொண்டது. இன்று தேசிய கலைக்கூடத்தில் மக்கள் போற்றும் முதன்மை ஓவியமாக "இறுதி இராவுணவு அருட்சாதனம்" ஓவியம் விளங்குகிறது.
# இறுதி இராவுணவு அருட்சாதனம் (ஓவியம்)

## புதுக் கலைப்பாணி

சால்வதோர் தாலீ அடிமன வெளிப்பாட்டியம் என்னும் புரட்சிக் கலைப்பாணியில் ஓவியங்களை வரைந்தார். அதன்பின் பண்டைச் செவ்விய கிறித்தவ கருத்துருக்களை நவீனத்தோடு அவர் இணைக்கத் தொடங்கினார். அதன் பயனாக, உருவான படைப்புகளுள் சில:
- சிலுவையின் புனித யோவானின் கிறிஸ்து (ஓவியம்) (*Christ of Saint John of the Cross*)
- "புனித வனத்து அந்தோனியார் சோதிக்கப்படுதல்" (*The Temptation of St. Anthony*)
- "மிகுகனசதுர சிலுவையில் இயேசு" (*Corpus Hypercubus*)
- "லிகாத் துறைநகர அன்னை மரியா" (*The Madonna of Port Lligat*)
- "அணுநிலைச் சிலுவை"(*Nuclear cross*)
- "பொதுச் சங்கம்" (*The Ecumenical Council*)
# இறுதி இராவுணவு அருட்சாதனம் (ஓவியம்)

## கணித விகிதப் பாணி

தாலீ உருவாக்கிய "இறுதி இராவுணவு அருட்சாதனம்" என்னும் ஓவியத்தில் பொன் விகிதம் என்னும் கணித வாய்பாடு செயலாக்கம் பெறுகிறது.  
தாலீ வரைந்த இந்த ஓவியத்தின் நீளமும் அகலமும் பொன் விகிதத்தின்படி அமைந்துள்ளன. மேலும், இயேசுவும் அவருடைய நண்பர்களும் அமர்ந்திருக்கின்ற உணவு மேசையைச் சூழ்ந்து குவிந்துள்ள அமைப்பு பன்னிருகோணம் (*dodecahedron*) ஆகும். பன்னிருகோண வடிவத்தின் பண்புகளை விவரித்த பிளேட்டோ என்னும் பண்டைய மெய்யியலார் "வான வெளியில் (பன்னிரு) கிரகத் தொகுப்புகளைச் சூழ்ந்து அணிசெய்ய கடவுளே பயன்படுத்திய வடிவம் அது" என்று கூறியுள்ளார். பன்னிருகோண வடிவும் பொன் விகிதத்தோடு நெருங்கிய தொடர்புடையது. குறுக்கும் நெடுக்குமாகச் செல்கின்ற மூன்று பொன் விகித செங்கோண முக்கோணங்கள் பன்னிருகோண வடிவத்தை உருவாக்குகின்றன.
# இறுதி இராவுணவு அருட்சாதனம் (ஓவியம்)

## விமர்சனங்கள்

தாலீ வரைந்த இந்த ஓவியத்தில் குறைகண்டோருள் பிரான்சிசு ஷேஃபர் (*Francis Schaeffer)*, பவுல் டில்லிக் (*Paul Tillich*) என்னும் இறையியலாரும் அடங்குவர். ஷேஃபர் கூறியது:
<blockquote>"தெளிவில்லாத இருப்பியல்வாத அடிப்படையில் இந்த ஓவியம் வரையப்பட்டுள்ளது. இதில் காணும் கிறிஸ்து புலன்களுக்கு எட்டாதவராக உள்ளார். அவருடைய சீடர்கள் தெளிவாக, திடப்பொருள்முறையில் உள்ளார்கள். சால்வதோர் தாலீ, திடப்பொருள் காட்சியைவிடத் தெளிவற்ற, கலக்கமான காட்சியைச் சக்தியாகக் கருதி உள்ளார்ந்த அர்த்தம் வாழ்வுக்குக் கிடைப்பதாகக் கூறுகிறார். அந்த அர்த்தத்தைக் கொடுப்பதற்காக மேலே ஒரு கூரையை அமைத்துள்ளார். இங்கே கிறித்தவப் பார்வை மறைந்துவிட்டது."</blockquote>  
பவுல் டில்லிக் என்னும் இறையியலாரும் தாலீயின் ஓவியத்தைக் குறைகூறினார். சமய எழுச்சி என்ற பெயரில் தாலீ தரும் ஓவியம் பொருளற்றதாக, வெறும் குப்பையாகவும் (*"simply junk!"*) உள்ளது என்பது அவரது கருத்து. அப்படத்தில் இருக்கின்ற இயேசு "அமெரிக்காவின் அடிப்பந்தாட்ட வீரர் போல, திடகாத்திரமான உடலோடு காட்டப்பட்டுள்ளார். அது தவறு" என்றார் டில்லிக். இயற்கையை மகிமைப்படுத்தும் இந்த முயற்சி வெறுக்கத்தக்கது என்பது அவரது பார்வை.
# இறுதி இராவுணவு அருட்சாதனம் (ஓவியம்)

## எதிர் விமர்சனம்

மேலே கூறிய இரு இறையியலாரும் தாலீயின் ஓவியத்தைத் தவறாகப் புரிந்துகொண்டார்கள் என்று வேறு விமர்சகர்கள் கூறுகின்றனர்.  
அவர்கள் கருத்துப்படி, தாலீயின் ஓவியத்தை லியொனார்டோ டா வின்சி வரைந்த இறுதி இராவுணவு ஓவியத்தை முற்றிலும் ஒத்ததாகக் கருதுவது தவறு. இயேசுவைச் சூழ்ந்து பன்னிரண்டு பேர் அமர்ந்து இருப்பது அத்தோற்றத்தைத் தரக்கூடும். ஆனால் தாலீ தரும் பொருள் அதைவிட ஆழமானது.
# இறுதி இராவுணவு அருட்சாதனம் (ஓவியம்)

## சால்வதோர் தாலீயின் கத்தோலிக்க சமய நம்பிக்கை வெளிப்படுதல்

இந்த ஓவியத்தை தாலீ வரைந்தபோது (1955) அவர் கத்தோலிக்க சமயத்திற்குத் திரும்பிவிட்டிருந்தார். அவருடைய மனமாற்றம் நிகழ்ந்தது 1949இல் ஆகும். அதற்கு முன்னோடியாக அமைந்தது தாலீ எசுப்பானியப் புனிதரான சிலுவையின் புனித யோவான் என்பவருடைய இறையியல் கவிதைகளால் கவரப்பட்டு, கிறித்தவ சமயத்தைச் சார்ந்த பொருள்கள் குறித்து கலையாக்கம் செய்யத்தொடங்கியது ஆகும். வெளிப்படையாகக் கிறித்தவப் பொருள்பற்றி தாலீ 1946இல் வரைந்த முதல் ஓவியம் "புனித வனத்து அந்தோனியார் சோதிக்கப்படுதல்" (*The Temptation of St. Anthony*). கத்தோலிக்க சமய நம்பிக்கையை வெளிப்படையாகத் தழுவிய காலத்திலிருந்து, தாம் அடிமன வெளிப்பாட்டியத்தின் கூறுகளோடு, செவ்வியம் மற்றும் மறுமலர்ச்சிக் காலக் கலைக்கூறுகளையும் இணைத்துக் கலையாக்கம் செய்ய உறுதிபூண்டார்.
# இறுதி இராவுணவு அருட்சாதனம் (ஓவியம்)

## அறிவியலும் சமயமும் முரணாகா

சால்வதோர் தாலீ நவீன கால அறிவியல் முன்னேற்றங்களைத் தம் கலையாக்கத்தில் இணைப்பதில் எப்போதுமே ஆர்வம் காட்டினார். அணுக்கரு இயற்பியல் (*nuclear physics*) மனித அறிவுக்குக் கொணர்ந்த இயற்கை இரகசியங்களை ஆன்மிக உண்மைகளை வெளிப்படுத்தப் பயன்படுத்தினார். எனவே, அவருடைய பார்வையில் சமயமும் அறிவியலும் ஒன்றுக்கொன்று முரணானவை அன்று. மெய்யியல் துறை, அறநெறித் துறை, கலைத்துறை, உயிரியல் துறை ஆகியவற்றின் எந்தவொரு கண்டுபிடிப்புமே கடவுள் மறுப்புக்கு இட்டுச்செல்வதில்லை என்பது அவருடைய கருத்து.  
சிக்மண்ட் பிராய்டின் உளநிலைப் பகுப்பாய்வு, கனவு வெளிப்பாடுகள் போன்றவற்றைக் கைவிடாமலே அவர் கிறித்தவக் கருத்துகளையும் நவீன கலைப்பாணியையும், குறிப்பாக அடிமன வெளிப்பாடுகளையும் இணைக்கின்ற வழியைத் தம் கலைப்படைப்புகளில் கையாண்டார்.
# இறுதி இராவுணவு அருட்சாதனம் (ஓவியம்)

## நற்கருணையில் கிறிஸ்துவின் உடனிருப்பு ஓவியத்தின் கருப்பொருள் ஆதல்

சால்வதோர் தாலீ வரைந்த ஓவியம் லியொனார்டோ டா வின்சி என்னும் பேர்போன கலைஞர் வரைந்த இயேசுவின் இறுதி இராவுணவு ஓவியத்தைப் போன்று, இயேசு தம் சீடர்களோடு அமர்ந்து உணவருந்தியதைக் குறிப்பது அல்ல. மாறாக, தாலீயின் ஓவியம் நற்கருணையில் இயேசு உண்மையாகவே உடனிருக்கிறார் என்னும் உண்மையைக் கலைவடிவில் காட்டுகிறது.  
இயேசு அப்ப இரச வடிவத்தில் உண்மையாகவே நற்கருணையில் உள்ளார் என்பது கத்தோலிக்கரின் ஆழ்ந்த நம்பிக்கை. அந்த உடனிருப்பின் உட்பொருள் என்னவென்பதை தாலீ கலைவடிவில் வெளிக்கொணர்கிறார். நற்கருணை என்பது ஒரு அருட்சாதனம். அருட்சாதனம் என்றால், "புலனாகா எதார்த்தத்தைப் புலனாக்கும் அடையாளம்" என்று பொருள்.  
தாலீயின் ஓவியத்தில் பீடத்தைக் குறிக்கும் மேசையின்மீது அப்பமும் இரசமும் உள்ளன. அவற்றின்முன்னே புலனாகா விதத்தில் (ஒளிபுகு நிலையில்) இயேசு கிறிஸ்து உள்ளார். அவரே "கடவுளின் அருட்சாதனம்" என்னும் வகையில் தந்தையாம் கடவுளை உலகுக்கு வெளிப்படுத்துகிறார்.  
நற்கருணைக் கொண்டாட்டம் என்று அழைக்கப்படுகின்ற திருப்பலியின்போது என்ன நிகழ்கிறது என்பதை சால்வதோர் தாலீ ஓவியமாகச் சித்தரிக்கிறார். மண்ணகத்தில் நிகழும் நற்கருணை வழிபாடு, விண்ணக எதார்த்தத்தை மண்ணகத்துக்குக் கொணர்கிறது என அவர் ஓவியத்தில் காட்டுகிறார். இயேசு நற்கருணையில் உண்மையாகவே உள்ளார் என்னும்போது இயேசு வெளிப்படுத்துகின்ற தந்தையாம் கடவுளும் அங்குள்ளார். குழுவாக இணைந்து வழிபடுகின்ற திருச்சபை தூய ஆவியின் உடனிருப்புக்குச் சான்றாக உள்ளது.  
மூவொரு கடவுள் எங்கு உள்ளாரோ அங்கே விண்ணகம் உள்ளது. அது புறக்கண்களுக்குத் தெரிவதில்லை, ஆனால் இறைவேண்டலில் ஈடுபட்டு வழிபடுகின்றோருக்கு அது உள்ளார்ந்த விதத்தில் புலனாகின்றது. இதுவே சால்வதோர் தாலீ வரைந்த "இறுதி இராவுணவு அருட்சாதனம்" என்னும் ஓவியத்தின் உட்பொருள்.
# மு. ச. செல்லச்சாமி

**எம். எஸ். செல்லச்சாமி** என அழைக்கப்படும் **முத்து சங்கரலிங்கம் செல்லச்சாமி** (*Muthu Sangaralingam Sellasamy*, நவம்பர் 12, 1926 இலங்கை அரசியல்வாதியும், முன்னாள் நாடாளுமன்ற உறுப்பினரும், முன்னாள் இலங்கை அமைச்சரும் ஆவார்.
# மு. ச. செல்லச்சாமி

## அரசியலில்

இலங்கை தொழிலாளர் காங்கிரஸ் தலைவர் செளமியமூர்த்தி தொண்டமானின் தலைமையில் தன்னை தொழிற்சங்கத் துறையில் ஈடுபடுத்திக்கொண்டார். தொழிலாளர் காங்கிரசில் 35 ஆண்டு காலமாக பொதுக் காரியதரிசியாக சேவை புரிந்தார். 1977 ஆம் ஆண்டு நடைபெற்ற பொதுத் தேர்தலில் இலங்கை தொழிலாளர் காங்கிரஸ் வேட்பாளராக சேவல் சின்னத்தில் மத்திய கொழும்பில் முதன் முதலில் போட்டியிட்டு 26,964 வாக்குகளைப் பெற்றுத் தோல்வியடைந்தார்.  
பின்னர் முதல் முறையாக அறிமுகப்படுத்தப்பட்ட விகிதாசார தேர்தல் முறையில் கொழும்பு மாவட்ட அபிவிருத்தி சபைத் தேர்தலில் 1981 ஆம் ஆண்டு ஐக்கிய தேசிய கட்சியில் போட்டியிட்டு வெற்றி பெற்றார். கொழும்பு மாவட்ட அபிவிருத்தி சபையில் போக்குவரத்து அமைச்சராக நியமனம் பெற்றார்.  
1989ஆம் ஆண்டு பொதுத் தேர்தலில் இலங்கைத் தொழிலாளர் காங்கிரசின் சார்பில் கொழும்பு மாவட்டத்தில் போட்டியிட்டு 36,820 வாக்குகளைப் பெற்று வெற்றி பெற்றார். அன்றைய அரசாங்கத்தில் சிறு கைத்தொழில்துறை அபிவிருத்தி ராஜாங்க அமைச்சராக நியமனம் பெற்றார். இந்நிலையில் இலங்கை தொழிலாளர் காங்கிரஸ் இரண்டாகப் பிளவுபட்டது. செல்லச்சாமி இலங்கை தேசிய தொழிலாளர் காங்கிரஸ் என்ற தொழிற்சங்கத்தைத் தொடங்கினார் அதன் பின்னர் மீண்டும் இலங்கை தொழிலாளர் காங்கிரசில் இணைந்து அதன் பிரதித் தலைவர் ஆனார். அக்கட்சியின் தேசியப் பட்டியல் மூலம் நாடாளுமன்றம் சென்றார்.
# மு. ச. செல்லச்சாமி

## தேர்தல் வரலாறு

**எம். எஸ். செல்லச்சாமியின் தேர்தல் வரலாறு**  
| 1977 நாடாளுமன்றத் தேர்தல் | கொழும்பு மத்தி | இதொகா | align= | தெரிவாகவில்லை |
| --- | --- | --- | --- | --- |
| 1989 நாடாளுமன்றத் தேர்தல் | கொழும்பு மத்தி | இதொகா | align= | **தெரிவு** |
| 2001 நாடாளுமன்றத் தேர்தல் | கொழும்பு | ஐதேமு | தெரிவாகவில்லை | } |
# மு. ச. செல்லச்சாமி

## மறைவு

எம். எஸ். செல்லச்சாமி 2020 ஆகத்து 1 இல் தனது 93-ஆவது அகவையில் கொழும்பு, பம்பலப்பிட்டியில் உள்ள அவரது இல்லத்தில் காலமானார்.
# யோவான் கிறிசோஸ்தோம்

## வரலாறு

கி.பி.347ம் ஆண்டில் ரோமானியப் படைத் தளபதிக்கும், கிரேக்கப் பெண்மணிக்கும் மகனாகப் அந்தியோக்கியாவில் பிறந்த கிறிஸ்சோஸ்தம் நல்ல கிறிஸ்தவராக வளர்க்கப்பட்டார். இவருக்கு 23 வயதாகும்போது, அதுவரை பயின்று வந்த கிரேக்கப் பாடங்களிலிருந்து மாற்றி, விவிலியத்தைப் படிக்க இவரைத் தூண்டினார் இவரது நண்பரான புனித பாசில். தவவாழ்வு நடத்த விரும்பி 375ம் ஆண்டில் அந்தியோக்கியாவுக்கு அருகிலிருந்த மலைக்குச் சென்றார். ஆயினும், உடல்நலம் பாதிக்கப்பட்டதால் 386ம் ஆண்டில் அந்தியோக்கியா திரும்பி வந்து குருப்பட்டம் பெற்றார்.
# யோவான் கிறிசோஸ்தோம்

## வரலாறு

### கான்ச்டண்டிநோப்புளின் ஆயராக

397ம் ஆண்டில் பேரரசர் ஆர்கேடியஸ், யாருக்கும் தெரியாமல் இவரைக் கான்ச்டண்டிநோப்புளுக்கு வரவழைத்து இவரை ஆயராக நியமித்தார். திருமறை அதிகாரிகளின் கட்டாயத்தின்பேரில் இப்பொறுப்பை ஏற்றார். ஆயரானதும் சீர்திருத்தப்பணிகளில் இறங்கினார். ஆயர் இல்லத்தில் ஆடம்பரச் செலவுகளைக் குறைத்தார். ஆயர் இல்லத்தின் ஆடம்பர வாழ்வை முற்றிலும் மாற்றினார். அடிக்கடி விருந்துகள் வைப்பதைத் தவிர்த்தார். இவரே படிக்கட்டுகளைச் சுத்தம் செய்யத் தொடங்கினார். ஆயர் இல்லத்தில் பெண்கள் வேலை செய்வதை முதலில் நிறுத்தினாலும், பின்னர் அவ்வாறு வேலை செய்யும் பெண்கள் கன்னிமை வாக்குறுதியைக் கொடுக்கச் செய்தார். இவர் ஆயராகப் பொறுப்பேற்றபோது கான்ஸ்டான்டிநோபிள் நகரில் எண்ணற்ற துறவிகள் இருந்தனர். இவர்களில் துறவிக்குரிய வாழ்க்கை வாழாமல் வீணாக ஊர் சுற்றிக் கொண்டிருந்தவர்களைத் துறவு மடங்களுக்கு அனுப்பி வைத்தார். ஆடம்பர வாழ்வு வாழ்ந்து பிறருக்குத் கெட்ட எடுத்துக்காட்டாக இருந்த குருக்களைக் கண்டித்தார். கொலை மற்றும் விபச்சாரக் குற்றம் புரிந்த குருக்களை குருத்துவநிலையிலிருந்து விலக்கினார்.  
இவரது மறை போதனைகளும், இவர் எழுதிய புத்தகங்களும் பலரையும் நல வழிப் படுத்தியதாகக் கூறப்படுகின்றது. பணக்காரர்களின் அர்த்தமற்ற ஆடம்பரச் செலவுகளைக் கண்டித்தார். பணக்காரப் பெண்களின் வீண்பெருமையைச் சாடினார். அவர்கள் உடை அணிவதில் அடக்கத்தை வலியுறுத்தினார். ஏழைகள்மீது அக்கறை காட்டினார். இதுபோன்ற பல நடவடிக்கைகளால் அலெக்சாந்திரியா முதுபெரும் தலைவர் தெயோபிலஸ் உட்பட சில திருச்சபையின் அதிகாரிகள் மற்றும் உயர் பதவியிலிருந்தவர்கள் இவருக்கு எதிரிகளானார்கள். இவர்களில் யுடோக்சியா என்ற பேரரசி இவருக்குக் கடும் எதிரியானார். இவரின் மறையுரைகள் இந்தப் பேரரசிக்குப் பிடிக்கவில்லை. இவரைப் பழிவாங்கும் நோக்கத்தில் பலக் குற்றச்சாட்டுக்களை முன்வைத்தார் பேரரசி. அதனால் அரன் இவரை நாடு கடத்த ஆனையிட்டான். இதைக் கேள்விப்பட்ட மக்கள் வேகுண்டேழுந்ததைக் கண்டு இந்த முயற்சி கைவிடப் பட்டது.
# யோவான் கிறிசோஸ்தோம்

## வரலாறு

### இறப்பு

இவரின் கத்தீடிரலுக்கு வெளியே அரிசி யுடோக்சியாவின் வெள்ளி சிலை நிருவப்பட்டு அதன் திரப்பு விழாவுக்கு இவர் அழைக்கப்பட்டர். ஆனால் இவர் அரசியின் ஆடம்பரசெயலை கடுமையாக சாடினார். அதனால் இவரை அர்மேனியாவுக்கு நாடு கடத்தினர். அப்போதைய திருத்தந்தை முதலாம் இன்னசெண்ட் இவருக்கு ஆதரவாக இருந்தது அரசனின் செயலை வன்மையாக கண்டித்தார்.  
அவரை அந்தப் பேரரசின் கடைகோடியிலிருந்த பைதியுசுக்கு மீண்டும் நாடு கடத்தினர். அவ்விடத்துக்கு இரண்டு படைவீரர்களால் நடக்க வைத்தே அழைத்துச் செல்லப்பட்டார். இரவில் குளிரிலும், பகலில் வெயிலிலும் மழையிலும் நீண்டதூரம் நடக்க வைக்கப்பட்டார். ஏற்கனவே நலிந்திருந்த இவரது உடல் தாங்கவில்லை. கி.பி.407ம் ஆண்டு செப்டம்பர் 14ம்தேதி இவரால் நடக்கவே முடியவில்லை. இனிமேல் நடக்க முடியாது என அந்தப் படைவீரர்களிடம் கூறியும், அவர்கள் அதற்கு இணங்காமல் மீண்டும் ஆயரைக் கட்டாயப்படுத்தி நடக்க வைத்தனர். அவரது உடல்நிலை மோசமாகவே கோமனாவுக்கு அழைத்துச் செல்லப்பட்டார். அங்கே அதே நாளில் தனது 52வது வயதில் இறந்தார். *எல்லாவற்றிலும் கடவுளுக்கு மகிமை உண்டாவதாக* என்ற வார்த்தைகளைச் சொல்லி இவர் காலமானார்.  
இந்தப் புனிதர் இறந்து 31 ஆண்டுகள் கழித்து, பேரரசி யுடோக்சியாவின் பிள்ளைகளான அரசி புனித புல்கேரியாவும், அரசர் 2வது தியேடோசியசும் தம் பெற்றோரின் செயல்களூக்கு மனம் வருந்தி தவம் செய்தனர். புனிதரின் உடலை கி.பி.438ம் ஆண்டு சனவரி 27ம் நாளன்று மிக ஆடம்பரமாக கான்ச்டண்டிநோப்புளின் திருத்தூதர் ஆலயத்துக்கு எடுத்துச் சென்று அங்கே அடக்கம் செய்தனர். ஊர்வலத்தில் சவப்பெட்டியை இவர்கள் தாங்கிச் சென்றனர்.  
இவர் கத்தோலிக்கத் திருச்சபையில் புனிதராகவும், திருச்சபையின் மறைவல்லுனராகவும் கருதப்படுகிறார். கத்தோலிக்க திருச்சபையில் இவரின் விழா நாள் 13 செப்டம்பர். கிழக்கு மரபுவழி திருச்சபையில், இவர் காண்ஸ்டாண்டிநோபுளின் ஆயராக திருப்பொழிவு செய்யப்பட்ட நாளான 13 நவம்பரில் இவரின் விழா நாளை நினைவு கூர்கின்றனர்.
# யோவான் கிறிசோஸ்தோம்

## படைப்புகள்

ஜான் கிறிஸ்சோஸ்தம், தொடக்க காலத் திருச்சபையின் மாபெரும் போதகர் என்று அறியப்படுகிறார். கிரேக்கத் திருச்சபையின் தந்தையர்களுள் இவரைப் போன்று யாரும் போதிக்கும் ஆற்றல் கொண்டிருக்கவில்லை எனச் சொல்லப்படுகிறது. விவிலியத்தில் தொடக்கநூல் பற்றி 67 மறையுரைகள், திருப்பாடல்கள் பற்றி 59 மறையுரைகள், மத்தேயு நற்செய்தி பற்றி 90 மறையுரைகள், யோவான் நற்செய்தி பற்றி 88 மறையுரைகள், திருத்தூதர்பணிகள் பற்றி 55 மறையுரைகள் என இவர் ஆற்றிய மறையுரைகள் ஏராளம், ஏராளம். புதிய ஏற்பாடு மற்றும் பழைய ஏற்பாடு நூல்கள் பற்றி நூற்றுக்கணக்கான விளக்கவுரைகளை எழுதியிருக்கிறார். இவரது மறையுரைகள் கேட்பவரது வாழ்க்கையை நேரிடையாகத் தொட்டன. இதனால் இவரது மறையுரைகளைக் கேட்கும் மக்கள் அவற்றை எழுதி அரசர் முதல் அனைவருக்கும் அனுப்பி வைத்தனர்.
# ஷோபார்

**ஷோபார்** (*shofar*, உச்சரிப்பு: , , ) என்பது யூத சமய நோக்கங்களுக்காக பாரம்பரியமாக செம்மறியாட்டின் கொம்பிலிருந்து பாவிக்கப்படும் ஒன்றாகும். ரோஷ் ஹஷானா, யோம் கிப்பூர் ஆகிய திருநாட்களில் யூத தொழுகைக் கூடங்களில் ஷோபார் ஊதப்படும். இது வேறுபட்ட அளவுகளில் கிடைக்கின்றன.
# ஷோபார்

## விவிலிய, யூத போதக இலக்கியம்

ஷோபார் பற்றி அடிக்கடி யூத வேதாகமத்திலும், தல்மூட்டிலும், யூத போதக இலக்கியத்திலும் குறிப்பிடப்பட்டுள்ளது. சீனாய் மலையில் தடித்த மேகத்திலிருந்து வெளிப்பட்ட ஷோபார் சத்தம் இசுரேலியர்களை திகிலால் அச்சமடையச் செய்தது (யாத்திரையாகமம் 19:16).  
- Arthur L. Finkle, *Easy Guide to Shofar Sounding*, LA: Torah Aura, 2003
- *Hearing Shofar: The Still Small Voice of the Ram's Horn* by Michael T. Chusid, a three volume compendium of shofar information.
# ஷிட்சிஸ்

**ஷிட்சிஸ்** (*tzitzit*) எனப்படும் எபிரேய பெயர்ச்சொல் சமய அனுசரிப்பு யூதர்களால் அணியப்படும் முடிச்சு போடப்பட்ட சமய ஆராரிப்பு குஞ்சம் ஆகும். இது தலிட்டின் நான்கு மூலைகளிலும் இணைக்கப்பட்டிருக்கும்.
# ஷிட்சிஸ்

## வெளியிணைப்புகள்

- AskMoses.com explains tzizit
- Tzitzith – The Laws of Fringes. Explores the significance of the ritually fringed four-cornered garment. Complete with basic laws, blessings and diagrams. chabad.org
- How to tie tzitzit
- JewFAQ.org on tzitzit
- Instructions how to make Karaite Tzitziyot
# திஃபிலின்

**திபிலின்** அல்லது **டிஃபிலின்** (*Tefillin*; ; ) என்பது தோரா வசனங்கள் தோலில் பொறிக்கப்பட்ட ஒரு சிறிய கருப்பு தோலிலானான ஓர் பெட்டியாகும். இது சமய ஒழுங்கை பின்பற்றும் யூதர்களினால் கிழமை நாட்களின் காலை வேண்டுதலில் அணியப்படும். திஃபிலின் என்னும் சொல் பன்மைச் சொல்லாகும். ஆனாலும், ஒருமைச் சொல்லாகவும் பாவிக்கப்படும்.
prays with tefillin.]]
# அரையுயிர்க் குற்றியலுகரம்

குற்றியலுகரம் என்பது வல்லின உகர எழுத்துகளில் முடியும் ஆறு வகையான சொற்கள். இவை அனைத்தும் மொழியிறுதிக் குற்றியலுகரங்கள். தொல்காப்பியர் மொழிமுதல் குற்றியலுகரம் என 'நுந்தை' என்னும் முறைப்பெயரைக் குறிக்கிடுகிறார். இவற்றுடன் தொல்காப்பியர் காலம் முதல் இன்று வரையில் தமிழில் புழக்கத்தில் உள்ள குற்றியலுகரம் இந்த அரையுயிர்க் குற்றியலுகரம்.  
மெய்யெழுத்துக்களில் **வ, ய** ஆகிய இரண்டையும் இக்கால மொழியியலாளர்கள் **அரையுயிர்** எனக் குறிப்பிடுகின்றனர். இலக்கண நூல்கள் இவற்றை உடம்படுமெய் எனக் காட்டுகின்றன. உயிர் முன் உயிர் வந்து புணரும்பொது உடம்படுமெய் தோன்றும்.  
வெண்பா யாப்பானது நாள், மலர், காசு, பிறப்பு என்னும் வாய்பாடு கொண்டு முடியும். திருக்குறளில் 10 படல்கள் அறிவு என்னும் சொல்லைக்கொண்டு முடிகின்றன. இப்படிப் பார்க்கும்போது அறிவு என்னும் சொல் பிறப்பு என்னும் வாய்பாடுதானே? பிறப்பு என்பது குற்றியலுகரம் அல்லவா?  
கதவைத் திற என்கிறோம். இதில் கதவு + ஐ = கதவை எனக் குற்றியலுகரம் போலப் புணர்ந்துள்ளதைக் காண்கிறோம். *அறிவற்றம் காக்கும் கருவி* திருக்குறள் 421 என்னும்போது அறிவு என்னும் சொல் குற்றியலுகரம் புணர்வது போலப் புணர்ந்துள்ளது அல்லவா?
இந்தகைய நிலை 'வு' எழுத்துக்கு எதனால் நேர்ந்தது? அரையுயிர் என்பதனால் நேர்ந்தது.
# உடம்படுமெய்

தமிழ் மொழியில் சொல்லோடு சொல் சேர்வதைப் **புணர்ச்சி** என்கிறோம். உயிர் எழுத்தில் முடியும் சொல்லோடு உயிரெழுத்தை முதல் எழுத்தாகக் கொண்ட சொல் வந்து சேரும்போது இடையே ய், வ் ஆகிய இரண்டு எழுத்துகளை ஆசாகக் கொள்ளும்.
இவை இரண்டையும் அரையுயிர் என இலக்கண நூலார் குறிப்பது வழக்கம்.
# உடம்படுமெய்

## ஒலி இயல்பு

அண்மைக் காலம் வரையில் திண்ணைப் பள்ளிகளில் எழுத்துகளை ஓசையுடன் கற்பித்துவந்தனர். அவற்றில் இந்த உடம்படுமெய் பிறப்பதைக் காணலாம்.  
அ - ஆனா  
ஆ - ஆவன்னா  
இ - ஈனா  
ஈ - ஈயன்னா  
உ- ஊனா  
ஊ - ஊவன்னா  
எ - ஏனா  
ஏ - ஏயன்னா  
ஐ - ஐயன்னா  
ஒ - ஓனா  
ஓ - ஓவன்னா  
ஔ - ஔவன்னா  
இவற்றில் நெடில் எழுத்துகளோடு இணைந்துள்ள எழுத்துகளைக் கழுத்தில் கொண்டு நன்னூல் உடம்படுமெய் எழுத்துக்களைப் பாகுபாடு செய்து காட்டுகிறது.
# உடம்படுமெய்

## பொருள் இயல்பு

| மா, (விலங்கு), (பொருட்பெயர்) | மாவன்று | ஆவன்னா வாய்பாட்டு நெறி |  |
| --- | --- | --- | --- |
| மா, (பெரிய), (உரிச்சொல்) | மாயிரு ஞாலம் | இயல்பு மாற்றம் |  |
| ஆ, (பசு), (பொருட்பெயர்) | ஆவன்று | ஆவன்னா வாய்பாட்டு நெறி |  |
| ஆ, (சுட்டெழுத்து அ நீண்டு நிற்றல் | ஆயிடை | இயல்பு மாற்றம் | } |
- பொருட்பெயருக்கு வாய்பாட்டு நெறியில், அதாவது இயல்பு நெறியில், அதாவது நன்னூல் வரையறை நெறியில் உடம்படுமெய் தோன்றும்.
- பொருட்பெயர் அல்லாத சொல்லுக்குப் பொருள் உணருத்துவதற்காக, இயல்பு நெறியை மாற்றி உடம்படுமெய் அமைக்கப்படும். இது பொருட்புணர்ச்சி
# உடம்படுமெய்

## வெளிப் பார்வை

- உடம்படுமெய் தோன்றும் பாங்கு
# அரையுயிர்

தமிழில் உயிரெழுத்துக்கள் 12. இவை ஒலிக்கும் கால அளவு ஒரு மாத்திரை. மெய்யெழுத்து 18. இந்தப் பதினெட்டில் வ, ய ஆகிய இரண்டு எழுத்துக்களையும் மொழியியலாளர்கள் **அரையுயிர்** எனக் குறிப்பிடுவர். இலக்கண நூலார் இவற்றை உடம்படுமெய் எனக் காட்டுவர்.  
இரண்டு உயிரெழுத்துக்களுக்கு இடையே தோன்றும் மெய்யெழுத்தை **உடம்படுமெய்** என்கிறோம்.  
கிளி என்னும் சொல் [இ]-ல் முடிகிறது.  
அழகு என்னும் சொல் [அ]-ல் தொடங்குகிறது.  
இரண்டும் ஒன்று சேரும்போது [கிளி அழகு], [கிளி ய் அழகு] கிளியழகு என வருகிறது.  
பா என்னும் சொல் [ஆ]-ல் முடிகிறது.  
இனிது என்னும் சொல் [இ]-ல் தொடங்குகிறது.  
இரண்டும் ஒன்று சேரும்போது [பா இனிது]. [பா வ் இனிது] பாவினிது என வருகிறது.  
தமிழில் இந்த இரண்டு மெய்யெழுத்தொலிகள் மட்டுமே இவ்வாறு வருகின்றன. ய, ர, ல, வ, ழ, ள என்னும் ஆறும் இடையின எழுத்துக்கள். இவற்றில் [ய], [வ] என்னும் இரண்டு எழுத்துக்கள் மட்டுமே இயல்பெழுத்துக்கள். ஏனையவை நாவின் சுழற்சியால் பிறப்பவை. எனவே இந்த இரண்டு எழுத்துக்கள் மட்டுமே அரையுயிர்களாக வருகின்றன.  
அறிவு என முடியும் திருக்குறள் பாடல்கள் உள்ளன. இச்சொல் அறிவுடைமை எனக் குற்றியலுகரம் போலப் புணர்வதை அறிவோம். காரணம் [வ] எழுத்தின் அரையுயிர்த் தன்மையே.  
இ, ஈ, ஏ - என்பன பல்லெழுத்துக்கள். எனவே இவை பல்லெழுத்து அல்லாத [ய] என்னும் அரையுயிரைச் சேர்த்துக்கொள்கின்றன.  
அ, ஆ, உ, ஊ, ஒ, ஓ, - என்பனவற்றில் பல்லொலி இல்லை. எனவே இவை [வ] பல்லெழுத்தை அரையுயிராக இணைத்துக்கொள்கின்றன.  
பிற மொழிகளிலும் இந்த நிலை உண்டு.
# விக்கிப்பீடியா:பயனர் குறித்த தனிக்கட்டுரைகள் உரையாடல்

விக்கிப்பீடியாவின் பயனர்கள் குறித்த தனிக்கட்டுரைகள் உருவாக்கப்படுதல் குறித்து நடைபெற்ற உரையாடல்கள் இப்பக்கத்தில் தொகுத்தளிக்கப்படுகின்றன. இவை பயனர்கள் குறித்த தனிக்கட்டுரைகள் குறித்த கருத்துக்களை வழங்குகின்றன.
# விக்கிப்பீடியா:பயனர் குறித்த தனிக்கட்டுரைகள் உரையாடல்

## சுந்தர் பெயர் சேர்க்க வேண்டும்

### விமர்சனங்கள்
# விக்கிப்பீடியா:பயனர் குறித்த தனிக்கட்டுரைகள் உரையாடல்

## கனகரத்தினம் சிறீதரன்

விக்கிப்பீடியாவின் குறிப்பிடத்தக்க பயனர்கள் குறித்த கட்டுரை விக்கிப்பீடியாவில் இடம் பெற வேண்டும் என்பது என் விருப்பம். ஆனால்,பொதுவாக, விக்கிப்பீடியாவின் பயனர்கள் குறித்த கட்டுரைகளைத் தொடங்குவதில் பல்வேறு கருத்து வேறுபாடுகள் இருந்து வருகின்றன. இக்கட்டுரையில் கனக்ஸ் குறித்த தகவல்கள் இடம் பெற்றுள்ளன. ஆனால், முழுமையான தகவல்கள் இல்லை. இக்கட்டுரையை நீக்கம் செய்திட எனக்கு விருப்பமில்லை. விரிவாக்கம் செய்யலாம். இருப்பினும் இதை கனக்ஸ்தான் முடிவு செய்திட வேண்டும்.--தேனி. மு. சுப்பிரமணி.<sup>/உரையாடுக</sup>. 14:46, 12 நவம்பர் 2012 (UTC)
:இக்கட்டுரையை விரிவாக்கம் செய்யலாம். -- தினேஷ்குமார் பொன்னுசாமி (பேச்சு) 16:41, 12 நவம்பர் 2012 (UTC)
:விக்கிப்பீடியர்களுக்கென பயனர் பக்கங்கள் உள. தவியில் ஐம்பது முன்னோடி பங்களிப்பாளர்கள் இருந்தால் அவர்கள் எல்லோருக்கும் இதுபோன்று கட்டுரை எழுதப்படவேண்டுமா? இக்கட்டுரை தொடக்கம் தவறான முன்னுதாரணம் என்று தோன்றுகிறது. பயனர்களின் பங்களிப்புகளை பயனர் பக்கங்களில் பதக்கங்களை இட்டு கவுரவிக்கும்/ஊக்குவிக்கும் வழக்கம் ஏற்கெனவே உள்ளது. விக்கிக்கு வெளியே அறியப்பட்ட பயனராயிருந்தால் தனியாக கட்டுரைகள் எழுதலாம் என்பது எனது கருத்து. தனிநபர் கட்டுரைகளில் கவனம் செலுத்துவதை தவிர்த்து துறை சார் கட்டுரைகளுக்கு அதிக முக்கியத்துவம் கொடுப்போம். -- மாகிர் (பேச்சு) 17:34, 12 நவம்பர் 2012 (UTC)
:தேனியார், இதனை நீங்கள் உடனடியாக நீக்கியிருக்க வேண்டும். மாகிரின் கருத்துடன் உடன்படுகிறேன். நன்றி.--Kanags <sup>\உரையாடுக</sup> 20:08, 12 நவம்பர் 2012 (UTC)
# உல்ம் மினிஸ்டர்

**உல்ம் மினிஸ்டர்** ("*Ulm Minster*", ) என்பது செருமனியில் உல்ம் எனும் இடத்தில் அமைந்துள்ளள லூதரனிய தேவாலயம். இதனுடைய பாரிய அளவு காரணமாக சில வேளைகளில் இது உல்ம் பேராலயமாகவும் கருதப்படுகின்றது. ஆயரின் இருப்பிடம் இல்லாததால் இது பேராலயம் அல்ல.  
உல்ம் மினிஸ்டர் கோல்ன் கதீட்ரல் போன்று கோதிக் கட்டிடக்கலை காலத்தில் ஆரம்பிக்கப்பட்டு 19ம் நூற்றாண்டின் இறுதி பூர்த்தியடையாமல் இருந்தது. இது உலகிலுள்ள மிகவும் உயரமான தேவாலயமும், 20ம் நூற்றாண்டுக்கு முன் வரை நான்கவது உயரமான கட்டடமாகவும், கோபுரத்துடன் 768 படிகளுடன் காணப்படுகின்றது.
# அரிசிபோ வானிலை ஆய்வுக்கூடம்

**அரிசிபோ வானிலை ஆய்வுக்கூடம்** (*Arecibo Observatory*) என்பது புவேர்ட்டோ ரிக்கோவின் அரிசிபோ எனுமிடத்திலுள்ள வானொலி அதிர்வெண் தொலைநோக்கி ஆகும். இந்த ஆய்வுக்கூடம் தேசிய அறிவியல் நிறுவனத்துடனான கூட்டு உடன்படிக்கையின் கீழ் எஸ்.ஆர்.ஐ பன்னாடு நிறுவனத்தினால் இயக்கப்படுகின்றது.  
அளவுடைய இது உலகிலுள்ள பெரிய தனித்துளை வானொலி அதிர்வெண் தொலைநோக்கி ஆகும். இது வானொலி அதிர்வெண் வான் ஆய்வு, வான் ஆய்வு மற்றும் சூரியக் குடும்பத்திலுள்ள பெரிய பொருட்களை அவதானிக்கும் தொலைக்கண்டுணர்வி வான் ஆய்வு ஆகிய மூன்று பிரதான ஆய்வுகளில் பயன்படுத்தப்படுகின்றது.
# விக்கிப்பீடியா:உங்களுக்குத் தெரியுமா/நவம்பர் 21, 2012

- **நூற்றியெட்டு சிவதாண்டவங்கள்** என்பவை சிவபெருமான் பரதநாட்டியத்தின் கரணங்களான 108 கரணங்களையும் ஆடியதாகும். (படம் : தாளம்பூ புட கரணம்)
- மின்தடையை அளவிடும் அனைத்துலக அலகான **ஓம்** அலகுக்குச் சார்ச்சு சைமன் ஓம் என்ற செருமனிய இயற்பியல் வல்லுநரின் பெயர் சூட்டப்பட்டுள்ளது.
- தென்னமெரிக்காவில் 433 ஆண்டுகள் நிலவிய **இன்கா நாகரிகம்** **பிசாரோ** என்ற எசுப்பானிய தளபதியால் அழிந்தது.
- இதுவரை 464 **புறக்கோள்**கள் இருப்பது வானியலாளர்களால் உறுதி செய்யப்பட்டுள்ளது.
- n -ஆம் **ஐங்கோண பிரமிடு எண்**ணானது முதல் n ஐங்கோண எண்களின் கூட்டுத்தொகைக்குச் சமமாக இருக்கும்.
# பூட்டுச் செம்பு

**பூட்டுச் செம்பு**, **தூக்குச் செம்பு** அல்லது **திருக்குச் செம்பு** என்பது இறுக்கமாகப் பூட்டிப் பயன்படுத்தக் கூடியதாகவும், தூக்கிக் கொண்டு போகக் கூடியவாறும் வடிவைமைக்கப்பட்ட ஒரு செம்பு ஆகும். பானங்கள் ஒன்றோடு ஒன்று கலக்காத வகையிலும் அதே நேரம் வெளித்தெரியாத வகையிலும் தூக்கிச் செல்ல இலகுவான முறையிலும் தனித்துவமான வடிவிலும் அமைந்த இவ் வகைச் செம்புகள் பழந் தமிழரின் வாழ்க்கைத் தரத்தையும் நுட்பத் திறனையும் ரசனை உணர்வையும் ஒருங்கே வெளிப்படுத்தி நிற்பன.
# பூட்டுச் செம்பு

## வடிவமைப்பு

பித்தளையினால் ஆன செம்பு வகையைச் சார்ந்த இப்பாவனைப் பொருள் மூன்று பகுதிகளைக் கொண்டிருக்கிறது. செம்பு (அடிப்பகுதி), குவளை, மூடி என்பவையே அவையாகும். செம்பின் வாய் பகுதியோடு உள்ளார்ந்து இணைக்கத்தக்க விதமாக குடிக்கும் குவளையை உள்ளடக்கி அது வெளியே தெரியாத விதமாகவும் வெளியே திரவ பதார்த்தங்கள் சிந்தாத விதமாகவும்
7- 8 புரிகள் கொண்ட மூடி அமைந்திருப்பது இதன் சிறப்பம்சம் எனலாம்.
# பூட்டுச் செம்பு

## பயன்பாடு

தற்போது வழக்கொழிந்து போய் விட்ட இப்பாவனை பொருள் பயணங்களும் வசதிகளும் தற்போது போல இலகுவற்றிருந்த காலங்களில் தம் நீண்ட வழிப்பயணத்துக்காக பானங்களை இதில் இட்டு நிரப்பி எடுத்துச் செல்ல பயன்பட்ட ஒரு சாதனமாகும்.
# டப்ளின் தூபி

**டப்ளின் தூபி** (*Spire of Dublin*), உத்தியோகபூர்வமாக "வெளிச்ச நினைவுச் சின்னம்" என தலைப்பிடப்பட்ட (*Monument of Light*) , பெரியதும், துருப்பிடிக்காத உருக்கால் உருவாக்கப்பட்டதும், குண்டூசி போன்றதுமான நினைவுச் சின்னம். 121.2 மீட்டர் (398 அடி) உயரம் உடைய இது அயர்லாந்து குடியரசின் டப்ளினில் அமைந்துள்ளது.